EAJ-PNVk Ekonomiaren Garapeneko Sailak zailtasun-egoeran dauden enpresekin egiten diharduen lana defendatu du. Hilabeteetako lana, eta elkarlanean jabeekin, langileekin eta enpresa komiteekin. “Banan banan aintzat hartu ditu enpresa horietako bakoitzaren arazoak, beren eskura dauden tresnak ezarriz, balizko irtenbideak aztertuz eta betiere kaltetutakoekin harremanetan. Ez da besoak gurutzatuta gelditu, ezta beste alde batera begira ere, EH Bilduren ikuspegi katastrofistak esan bezala. Jaurlaritzak ondo planifikatutako eta definitutako industria politika du, eta emaitzak dauzka enplegu-sorreran eta hazkunde industrialean. Hori bai: ez du enpresarien lekua hartuko. Partekatutako proiektuez dihardugu”.